autogiro
        
         (flytype)
Store norske leksikon,Teknologi og industri,Transport,Luftfart,Luftfartøy
Autogiro, også kalt gyrokopter, er en mellomting av fly og helikopter, som flyr ved hjelp av en frittløpende rotor.
Historie Autogiroen ble oppfunnet av den spanske ingeniøren Juan de la Cierva, som første gang fløy den 9. januar 1923. Autogiroen har hatt en meget begrenset anvendelse, men bidrog til den endelige utvikling av helikopteret. En autogiro ble innkjøpt til Norge før andre verdenskrig og ble vesentlig anvendt til reklameflygning. Autogiroer er nå vanligst i bruk som mikrofly. Beskrivelse En autogiro har små eller ingen vinger, men holdes oppe ved hjelp av en horisontal, frittløpende rotor som under flukt drives av den møtende luft. Den drives fremover av vanlig motor med propell. En autogiro trenger meget liten start- og landingsplass, og kan fly langsomt. Ekstra kort start kan oppnås ved kortvarig motortilkobling av rotoren. Les mer i Store norske leksikon Juan de la Cierva helikopter